มี แต่ปัจจุบันยังไม่มีผลการวิจัย หรือการศึกษาที่สามารถยืนยันได้ว่า กระบวนการรักษาภาวะมีบุตรยาก หรือภาวะมีบุตรยากกันแน่ที่ทำให้เด็กที่เกิดมามีความผิดปกติ เพราะทั้ง 2 อย่างนี้ล้วนมีปัจจัยที่ทำให้เด็กเกิดความผิดปกติได้ ไม่ว่าจะเป็นสุขภาพของฝ่ายหญิง และฝ่ายชาย กระบวนการรักษาภาวะมีบุตรยากที่อาจทำให้เด็กร่างกายไม่สมบูรณ์ในภายหลัง
อย่างไรก็ตาม กระบวนการรักษาภาวะมีบุตรยากอย่างการทำเด็กหลอดแก้ว (IVF) ก็อาจทำให้เกิดโรค หรือความผิดปกติในทารกได้ โดยเรียกว่า “Imprinting Genetics” โดยเกิดจากยีนปิด และยีนเปิดที่ผิดปกติของทารก โดยความผิดปกติที่เกิดจาก Imprinting Genetics โดยหลักๆ แบ่งเป็น 3 ภาวะ ได้แก่
กลุ่มอาการแองเจลแมน (Angelman Syndrome: AS)
กลุ่มอาการพราเดอร์-วิลลี่ (Prader-Willi Syndrome: PWS)
กลุ่มอาการเบ็ควิท-ไวเดอมานน์ (Beckwith-Wiedemann Syndrome: BWS)
กลุ่มอาการทั้ง 3 อย่างนี้ไม่ได้เกิดแค่ในผู้ที่รักษาภาวะมีบุตรยากผ่านการทำเด็กหลอดแก้วเท่านั้น แต่ทารกที่เกิดจากมารดาที่ตั้งครรภ์ตามธรรมชาติ หรือรักษาภาวะมีบุตรยากด้วยวิธีทางธรรมชาติก็สามารถเกิดกลุ่มอาการนี้ได้เช่นกัน เพียงแต่เด็กที่เกิดจากการทำเด็กหลอดแก้วจะมีความเสี่ยงมากกว่าเด็กกลุ่มอื่นเท่านั้น
ตอบคำถามโดย นพ.ธีรยุทธ์ จงวุฒิเวศย์